FROM 



THE ROMAUNT OF THE ROSE 



(CHAUCER) 



And whan I had a whyle goon, 



I saugh a Gardin right anoon, 



Ful long and brood, and everydel 



Enclos it was, and walled wel, 



With high walles embattailed . . . 



Square was the wall, and high somdel ; 



Enclosed, and y-barred wel, 



In stede of hegge, was that Gardin ; 



Com never shepherde therin. . . . 



Tho gan I go a ful gret pas 



Envyroning even in compas 



The closing of the square wal, 



Til that I found a wiket smal 



So shet, that I ne mighte in goon, 



And other entree was ther noon . . . 



Upon this dore I gan to smyte, 



That was so fetys and so lyte ; 



Til that the dore of thilke entree 



A mayden curteys opened me. 



And forth, without wordes mo, 



In at the wiket went I tho. . 



